ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Δεκεμβρίου 1991 για τροποποίηση της απόφασης 90/541/ΕΟΚ για τον καθορισμό των χωρών στις εταιρείες ή άλλα νομικά πρόσωπα των οποίων επεκτείνεται η νομική προστασία των τοπογραφιών προϊόντων ημιαγωγών (92/20/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 87/54/ΕΟΚ του Συμβουλίου της 16ης Δεκεμβρίου 1986 σχετικά με τη νομική προστασία των τοπογραφιών προϊόντων ημιαγωγών (1),

την απόφαση 90/511/ΕΟΚ του Συμβουλίου της 9ης Οκτωβρίου 1990 για την επέκταση της νομικής προστασίας των τοπογραφιών προϊόντων ημιαγωγών σε πρόσωπα από ορισμένες χώρες (2), και ιδίως το άρθρο 1 παράγραφος 3,

Εκτιμώντας:

ότι στην ανωτέρω απόφαση απαριθμούνται 21 χώρες και εδάφη, οι οποίες πρόκειται να τύχουν προστασίας βάσει της οδηγίας-

ότι η προστασία των φυσικών προσώπων δεν υπόκειται σε όρους, αλλά η προστασία εταιρειών και άλλων νομικών προσώπων υπόκειται στον όρο να τυγχάνουν προστασίας στην εν λόγω χώρα ή έδαφος οι εταιρείες και τα νομικά πρόσωπα της Κοινότητας-

ότι η Επιτροπή υποχρεούται από την ανωτέρω απόφαση του Συμβουλίου να προσδιορίζει και να ανακοινώνει στα κράτη μέλη ποιες από τις εν λόγω χώρες και ποια από τα εδάφη πληρούν αυτό τον όρο, και αυτό το έπραξε κατά το παρελθόν ως προς δύο χώρες με την απόφαση 90/541/ΕΟΚ της Επιτροπής της 26ης Οκτωβρίου 1990 (3)-

ότι στη Φινλανδία προστατεύονται οι δημιουργοί τοπογραφιών προϊόντων ημιαγωγών βάσει του "νόμου για το αποκλειστικό δικαίωμα επί της σχεδίασης της διάταξης ενός ολοκληρωμένου κυκλώματος" της 11ης Ιανουαρίου 1991, που τέθηκε σε ισχύ την 1η Ιουλίου 1991-

ότι το δικαίωμα προστασίας δυνάμει αυτού του φινλανδικού νόμου επεκτάθηκε, μεταξύ άλλων, και στα κράτη μέλη της Ευρωπαϊκής Οικονομικής Κοινότητας βάσει των κανονισμών που δημοσιεύτηκαν στις 14 Ιουνίου 1991 και ισχύουν έως τις 30 Ιουνίου 1994-

ότι η προστασία αυτή παρέχεται σε όλα τα φυσικά και νομικά πρόσωπα της Κοινότητας και, κατά συνέπεια, η Φινλανδία πληροί τον όρο της αμοιβαιότητας που απαιτεί, για την προστασία εταιρειών και άλλων νομικών προσώπων, το άρθρο 1 παράγραφος 2 της προαναφερθείας απόφασης του Συμβουλίου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Φινλανδία προστίθεται στον κατάλογο των χωρών που αναφέρονται στο άρθρο 1 της απόφασης 90/541/ΕΟΚ.

Άρθρο 2

Η παρούσα απόφαση απευθύνεται στα κράτη μέλη. Βρυξέλλες, 12 Δεκεμβρίου 1991. Για την Επιτροπή

Martin BANGEMANN

Αντιπρόεδρος

(1) ΕΕ αριθ. L 24 της 27. 1. 1987, σ. 36. (2) ΕΕ αριθ. L 285 της 17. 10. 1990, σ. 31. (3) ΕΕ αριθ. L 307 της 7. 11. 1990, σ. 21.
21.5.92 ΕπίσημηΕφημερίδατωνΕυρωπαϊκώνΚοινοτήτων Αριθ.L138/41
Διορθωτικότηςαπόφασηςαριθ.92/230/EOKτονΣυμβουλίουτης25ηςΦεβρουαρίου1992γιατησύναψη
απότηνΕυρωπαϊκήΟικονομικήΚοινότητατηςενδιάμεσηςσυμφωνίαςμεταξύτηςΕυρωπαϊκήςΟικονο­
μικήςΚοινότηταςκαιτηςΕυρωπαϊκήςΚοινότηταςΆνθρακακαιΧάλυβα,αφενός,καιτηςΔημοκρατίας
τηςΟυγγαρίας,αφετέρου,σχετικάμετοεμπόριοκαιταεμπορικάθέματα
(ΕπίσημηΕφημερίδατωνΕυρωπαϊκώνΚοινοτήτωναριθ.L116της30ήςΑπριλίου1992)
Σελίδα1:
α)στοντίτλο:
αντί:«ΑπόφασητουΣυμβουλίουτης25ηςΦεβρουαρίου 1992γιατη...»,
διάβαζε:«ΑπόφασητουΣυμβουλίουτης27ηςΦεβρουαρίου1992γιατη...»·
β)στηντελευταίαπρότασητηςαπόφασης:
αντί:«Βρυξέλλες,25Φεβρουαρίου 1992»,
διάδαζε:«Βρυξέλλες,27Φεβρουαρίου 1992».
ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Νοεμβρίου 1991 περί καταγγελίας της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ομοσπονδιακής Σοσιαλιστικής Δημοκρατίας της Γιουγκοσλαβίας (91/602/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

την συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 238,

την πρόταση της Επιτροπής,

τη σύμφωνη γνώμη του Ευρωπαϊκού Κοινοβουλίου (1),

Εκτιμώντας:

ότι, σύμφωνα με το άρθρο 60 της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ομοσπονδιακής Σοσιαλιστικής Δημοκρατίας της Γιουγκοσλαβίας (2), κάθε συμβαλλόμενο μέρος μπορεί να καταγγείλλει τη συμφωνία με κοινοποίηση προς το άλλο συμβαλλόμενο μέρος-

ότι η επικρατούσα κατάσταση στη Γιουγκοσλαβία δεν επιτρέπει πλέον τη διατήρηση της προαναφερόμενης συμφωνίας και των συναφών πράξεων,

ΑΠΟΦΑΣΙΖΕΙ:

Άρθρο 1

Η συμφωνία συνεργασίας μεταξύ της Ευρωπαϊκής Οικονομικής Κοινότητας και της Ομοσπονδιακής Σοσιαλιστικής Δημοκρατίας της Γιουγκοσλαβίας, καθώς και όλα τα συναφή πρωτόκολλα και πράξεις, καταγγέλλονται.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων και κοινοποιείται από τον Πρόεδρο στην Ομοσπονδιακή Σοσιαλιστική Δημοκρατία της Γιουγκοσλαβίας.

Παράγει αποτελέσματα από την ημέρα της δημοσίευσής της. Βρυξέλλες, 25 Νοεμβρίου 1991. Για το Συμβούλιο

Ο Πρόεδρος

J. M. M. RITZEN

(1) Σύμφωνη γνώμη που διατυπώθηκε στις 20 Νοεμβρίου 1991 (δεν έχει ακόμη δημοσιευθεί στην Επίσημη Εφημερίδα). (2) ΕΕ αριθ. L 41 της 14. 2. 1983, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 8ης Ιουλίου 1991 για την προσωρινή εφαρμογή των εγκεκριμένων πρακτικών που τροποποιούν την συμφωνία μεταξύ της Ευρωπαϊκής Οικονομικής Κοινότητας και του Βασιλείου της Ταϊλάνδης για το εμπόριο κλωστοϋφαντουργικών προϊόντων (91/478/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι, εν αναμονή της ολοκλήρωσης των απαραίτητων διαδικασιών για τη σύναψη της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Ταϊλάνδης για το εμπόριο κλωστοϋφαντουργικών προϊόντων, που μονογραφήθηκε στις 28 Ιουνίου 1986, η συμφωνία εφαρμόζεται προσωρινά από την 1η Ιανουαρίου 1987, σύμφωνα, όσον αφορά την Κοινότητα, με την απόφαση 87/460/ΕΟΚ (1)-

ότι, με εγκεκριμένα πρακτικά (2) μεταξύ της Ευρωπαϊκής Οικονομικής Κοινότητας και του Βασιλείου της Ταϊλάνδης στις 21 Απριλίου 1988, τα δύο μέρη συμφώνησαν να εισαγάγουν πρόσθετες αποθεματικές ποσότητες για τις κατηγορίες κλωστοϋφαντουργικών προϊόντων 4 και 5-

ότι στη συμφωνία για τα κλωστοϋφαντουργικά προϊόντα του 1986 προβλέπεται η δυνατότητα επανεξετάσεως και ποσοτικών εφαρμογών των ποσοστώσεων για ορισμένες κατηγορίες, προκειμένου να ληφθεί υπόψη η εισαγωγή του εναρμονισμένου συστήματος-

ότι, μετά από διαβουλεύσεις μεταξύ της Κοινότητας και της Ταϊλάνδης, τα δύο μέρη μονογράφησαν στις 26 Σεπτεμβρίου 1990 εγκεκριμένα πρακτικά τα οποία συγχωνεύουν, με ισχύ από την 1η Ιανουαρίου 1989, τις πρόσθετες αποθεματικές ποσότητες με τις βασικές ποσοστώσεις για τα προϊόντα των κατηγοριών 4 και 5 που προβλέπονται στη συμφωνία για τα κλωστοϋφαντουργικά-

ότι, εν αναμονή της ολοκλήρωσης των απαραίτητων διαδικασιών για τη σύναψη της συμφωνίας του 1986 για τα κλωστοϋφαντουργικά προϊόντα και των προηγούμενων εγκεκριμένων πρακτικών της 25ης Μαρτίου 1988 (3) και της 21ης Απριλίου 1988, τα εγκεκριμένα πρακτικά της 26ης Σεπτεμβρίου 1990 θα πρέπει να εφαρμοστούν προσωρινά, από τις 26 Σεπτεμβρίου 1990, με την επιφύλαξη της αμοιβαίας προσωρινής εφαρμογής από μέρους του Βασιλείου της Ταϊλάνδης,

ΑΠΟΦΑΣΙΖΕΙ:

Άρθρο 1

Έως ότου ολοκληρωθούν οι αναγκαίες διαδικασίες για τη σύναψη της συμφωνίας, τα εγκεκριμένα πρακτικά της 26ης Σεπτεμβρίου 1990, που τροποποιούν τη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Ταϊλάνδης για το εμπόριο κλωστοϋφαντουργικών προϊόντων, εφαρμόζονται προσωρινά στην Κοινότητα, από τις 26 Σεπτεμβρίου 1990, με την επιφύλαξη της προσωρινής αμοιβαίας εφαρμογής εκ μέρους του Βασιλείου της Ταϊλάνδης.

Το κείμενο των εγκεκριμένων πρακτικών επισυνάπτεται στην παρούσα απόφαση.

Άρθρο 2

Η Επιτροπή καλείται να εξασφαλίσει τη σύμφωνη γνώμη της κυβέρνησης του Βασιλείου της Ταϊλάνδης σχετικά με την προσωρινή εφαρμογή των εγκεκριμένων πρακτικών που αναφέρονται στο άρθρο 1 και ενημερώνει σχετικά το Συμβούλιο. Βρυξέλλες, 8 Ιουλίου 1991. Για το Συμβούλιο

Ο Πρόεδρος

W. KOK

(1) ΕΕ αριθ. L 255 της 5. 9. 1987, σ. 127. (2) ΕΕ αριθ. L 95 της 8. 4. 1989, σ. 30. (3) ΕΕ αριθ. L 95 της 8. 4. 1989, σ. 28.
ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Δεκεμβρίου 1991 σχετικά με ορισμένα προστατευτικά μέτρα έναντι των μαλακίων και μαλακόστρακων προελεύσεως Ηνωμένου Βασιλείου (91/654/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 89/662/ΕΟΚ του Συμβουλίου της 11ης Δεκεμβρίου 1989 σχετικά με τους κτηνιατρικούς ελέγχους που εφαρμόζονται στις ενδοκοινοτικές συναλλαγές ενόψει της υλοποίησης της εσωτερικής αγοράς (1), όπως τροποποιήθηκε τελευταία από την οδηγία 91/493/ΕΟΚ (2), και ιδίως το άρθρο 9 παράγραφος 4,

Εκτιμώντας:

ότι έχει διαπιστωθεί επανειλημμένως η παρουσία μιας παραλυτικής τοξίνης (ΠΔΠ) στα μαλάκια και μαλακόστρακα που αλιεύονται στην περιοχή γύρω από τη Σκωτία-

ότι οι παρατηρούμενες τιμές της τοξίνης αποτελούν κίνδυνο για τη δημόσια υγεία- ότι πρέπει να θεσπιστούν σε κοινοτική κλίμακα τα απαραίτητα προστατευτικά μέτρα-

ότι οι αρχές του Ηνωμένου Βασιλείου έχουν δεσμευτεί να θέσουν σε εφαρμογή τα εθνικά μέτρα που θα εξασφαλίσουν την αποτελεσματική εφαρμογή της παρούσας απόφασης-

ότι τα μέτρα που προβλέπει η παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Το Ηνωμένο Βασίλειο απαγορεύει την αποστολή προς τα άλλα κράτη μέλη παρτίδων μαλακίων και μαλακόστρακων καταγωγής Σκωτίας.

2. Δεν εφαρμόζεται η απαγόρευση που προβλέπεται στην παράγραφο 1 στις παρτίδες μαλακίων και μαλακόστρακων που αλιεύονται σε ύδατα τα οποία οι αρμόδιες αρχές έχουν αναγνωρίσει ως απαλλαγμένα από τοξίνες, ή στις παρτίδες που έχουν υποβληθεί σε αναλύσεις από τις αρμόδιες αρχές και παρουσιάζουν τιμή τοξίνης ΠΔΠ κατώτερη από 80 μικρογρμμάρια ανά 100 γραμμάρια, σύμφωνα με τη μέθοδο βιολογικής ανάλυσης.

Άρθρο 2

Η Επιτροπή παρακολουθεί την εξέλιξη της κατάστασης και θα τροποποιήσει την παρούσα απόφαση σε συνάρτηση με αυτή την εξέλιξη.

Άρθρο 3

Η παρούσα απόφαση απευθύνεται στα κράτη μέλη. Βρυξέλλες, 12 Δεκεμβρίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 395 της 30. 12. 1989, σ. 13. (2) ΕΕ αριθ. L 268 της 24. 9. 1991, σ. 15.
ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Νοεμβρίου 1991 για κατάργηση της απόφασης 91/147/ΕΟΚ για τη θέσπιση μέτρων προστασίας κατά της χολέρας για την εισαγωγή οπωροκηπευτικών από το Περού (91/601/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/657/ΕΟΚ του Συμβουλίου της 16ης Δεκεμβρίου 1990 για τον καθορισμό των αρχών σχετικά με την οργάνωση των κτηνιατρικών ελέγχων για τα προϊόντα που προέρχονται από τρίτες χώρες και εισάγονται στην Κοινότητα (1), και ιδίως το άρθρο 19 παράγραφος 7,

Εκτιμώντας:

ότι τα μέτρα προστασίας κατά της χολέρας για την εισαγωγή οπωροκηπευτικών από το Περού θεσπίστηκαν από την απόφαση 91/147/ΕΟΚ της Επιτροπής (2). Οτι, εξαιτίας του επείγοντος, η Επιτροπή υιοθέτησε με δική της πρωτοβουλία την εν λόγω απόφαση- ότι η επιδημική κατάσταση επιδεινώθηκε έκτοτε και εντωμεταξύ προσβλήθηκαν από τη χολέρα τα γειτονικά κράτη του Περού-

ότι υπάρχει κίνδυνος η επιδημία να λάβει μεγαλύτερες διαστάσεις- ότι πρέπει συνεπώς να αντικατασταθούν τα μέτρα διασφάλισης όσον αφορά το Περού από ευρύτερη και γενικότερη κοινοτική νομοθεσία- ότι πρέπει να καθιερωθεί απλουστευμένη διαδικασία που θα επιτρέπει να προσκομίζεται συνεχώς και ταχέως η κοινοτική νομοθεσία στην εξέλιξη της επιδημιολογικής κατάστασης όσον αφορά τη χολέρα- ότι η Επιτροπή θα υποβάλει στο Συμβούλιο προτάσεις σχετικά με το θέμα- ότι με τους όρους αυτούς πρέπει να καταργηθεί η απόφαση 91/147/ΕΟΚ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 91/147/ΕΟΚ καταργείται.

Η κατάργηση ισχύει από την ημέρα κατά την οποία τίθεται σε ισχύ ο κανονισμός (ΕΟΚ) αριθ. 3185/91 του Συμβουλίου της 22ας Οκτωβρίου 1991 περί θεσπίσεως μέτρων σχετικά με την εισαγωγή οπωροκηπευτικών από ορισμένες περιοχές που πλήττονται από χολέρα (3).

Άρθρο 2

Η παρούσα απόφαση απευθύνεται στα κράτη μέλη. Βρυξέλλες, 12 Νοεμβρίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 373 της 31. 12. 1990, σ. 1. (2) ΕΕ αριθ. L 73 της 20. 3. 1991, σ. 35. (3) ΕΕ αριθ. L 303 της 1. 11. 1991, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Οκτωβρίου 1991 για τη σύναψη συμφωνίας μεταξύ της Ευρωπαϊκής Οικονομικής Κοινότητας και του Πριγκιπάτου του Λιχτενστάιν για την καθιέρωση συνεργασίας στον τομέα της εκπαίδευσης και της κατάρτισης στο πλαίσιο του προγράμματος Erasmus (91/617/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι με την απόφαση 87/327/ΕΟΚ (3), όπως τροποποιήθηκε από την απόφαση 89/663/ΕΟΚ (4), το Συμβούλιο ενέκρινε το κοινοτικό πρόγραμμα δράσης για την κινητικότητα των φοιτητών (Erasmus) 7 ότι, στις 5 Νοεμβρίου 1990, το Συμβούλιο εξουσιοδότησε την Επιτροπή να διαπραγματευθεί με τις χώρες ΕΖΕΣ και το Λιχτενστάιν, σύμφωνα με ειδικές διαπραγματευτικές οδηγίες, διμερείς συμφωνίες με στόχο τη συνεργασία στον τομέα της εκπαίδευσης και της κατάρτισης στο πλαίσιο του προγράμματος Erasmus 7 ότι η συμφωνία συνεργασίας μεταξύ της Ευρωπαϊκής Οικονομικής Κοινότητας και του Πριγκιπάτου του Λιχτενστάιν, λόγω της φύσης της, εμπλουτίζει την επίδραση του προγράμματος Erasmus έτσι ώστε να αναπτύσσεται η διαπανεπιστημιακή συνεργασία και να ενισχύεται το επίπεδο των επαγγελματικών προσόντων του ανθρώπινου δυναμικού στην Ευρώπη,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Οικονομικής Κοινότητας και του Πριγκιπάτου του Λιχτενστάιν για την καθιέρωση συνεργασίας στον τομέα της εκπαίδευσης και της κατάρτισης στα πλαίσια του προγράμματος Erasmus εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 13 της συμφωνίας (5).

Λουξεμβούργο, 28 Οκτωβρίου 1991.

Για το Συμβούλιο Ο Πρόεδρος J. M. M. RITZEN

(1) EE ariu. C 127 της 17. 5. 1991, σ. 3.

(2) Γνώμη που διατυπώθηκε στις 24 Οκτωβρίου 1991 (δεν έχει ακόμα δημοσιευθεί στην Επίσημη Εφημερίδα).

(3) ΕΕ αριθ. L 166 της 25. 6. 1987, σ. 20.

(4) ΕΕ αριθ. L 395 της 30. 12. 1989, σ. 23.

(5) Βλέπε σ. 71 της παρούσας Επίσημης Εφημερίδας.
ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Σεπτεμβρίου 1991 για την αναστολή των αγορών βουτύρου σε ορισμένα κράτη μέλη (Τα κείμενα στη δανική, γερμανική, αγγλική, γαλλική και ολλανδική γλώσσα είναι τα μόνα αυθεντικά) (91/503/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1630/91 (2), και ιδίως το άρθρο 7α παράγραφος 1 πρώτο εδάφιο και παράγραφος 3,

Εκτιμώντας:

ότι δυνάμει του κανονισμού (ΕΟΚ) αριθ. 777/87 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 1634/91 (4), καθορίστηκε υπό ποιες συνθήκες είναι δυνατόν να αναστέλλονται και στη συνέχεια να επαναφέρονται οι αγορές βουτύρου και αποκορυφωμένου γάλακτος σε σκόνη και, σε περίπτωση αναστολής, τα εναλλακτικά μέτρα που είναι δυνατόν να λαμβάνονται-

ότι ο κανονισμός (ΕΟΚ) αριθ. 1547/87 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2011/91 (6), καθόρισε τα κριτήρια με βάση τα οποία καθορίζονται και αναστέλλονται οι αγορές βουτύρου με διαγωνισμό σε ένα κράτος μέλος ή, όσον αφορά το Ηνωμένο Βασίλειο και την Ομοσπονδιακή Δημοκρατία της Γερμανίας, σε μια περιοχή-

ότι η απόφαση 91/485/ΕΟΚ της Επιτροπής (7) προβλέπει την αναστολή των εν λόγω αγορών σε ορισμένα κράτη μέλη- ότι από τις πληροφορίες σχετικά με τις τιμές της αγοράς προκύπτει ότι ο όρος που προβλέπεται στο άρθρο 1 παράγραφος 3 του κανονισμού (ΕΟΚ) αριθ. 1547/87 πληρούται επί του παρόντος, στο Βέλγιο, στη Δανία, στη Γαλλία, στη Βόρειο Ιρλανδία και στην Ομοσπονδιακή Δημοκρατία της Γερμανίας εξαιρουμένου του εδάφους της πρώην Λαοκρατικής Δημοκρατίας της Γερμανίας και στις Κάτω Χώρες- ότι κρίνεται, κατά συνέπεια, απαραίτητη η αναπροσαρμογή του καταλόγου των κρατών μελών στα οποία εφαρμόζεται η εν λόγω αναστολή-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης του Γάλακτος και Γαλακτοκομικών Προϊόντων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι αγορές του βουτύρου με διαγωνισμό που προβλέπονται στο άρθρο 1 παράγραφος 3 του κανονισμού (ΕΟΚ) αριθ. 777/87 αναστέλλονται στο Βέλγιο, στη Δανία, στην Ομοσπονδιακή Δημοκρατία της Γερμανίας εξαιρουμένου του εδάφους της πρώην Λαοκρατικής Δημοκρατίας της Γερμανίας, στη Γαλλία, στη Βόρειο Ιρλανδία και στις Κάτω Χώρες.

Άρθρο 2

Καταργείται η απόφαση 91/485/ΕΟΚ.

Άρθρο 3

Η παρούσα απόφαση απευθύνεται στο Βασίλειο του Βελγίου, στο Βασίλειο της Δανίας, στην Ομοσπονδιακή Δημοκρατία της Γερμανίας, στη Γαλλική Δημοκρατία, στο Βασίλειο των Κάτω Χωρών και στο Ηνωμένο Βασίλειο. Βρυξέλλες, 19 Σεπτεμβρίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 148 της 28. 6. 1968, σ. 13. (2) ΕΕ αριθ. L 150 της 15. 6. 1991, σ. 19. (3) ΕΕ αριθ. L 78 της 20. 3. 1987, σ. 10. (4) ΕΕ αριθ. L 150 της 15. 6. 1991, σ. 26. (5) ΕΕ αριθ. L 144 της 4. 6. 1987, σ. 12. (6) ΕΕ αριθ. L 185 της 11. 7. 1991, σ. 5. (7) ΕΕ αριθ. L 257 της 14. 9. 1991, σ. 47.
ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Αυγούστου 1991 σχετικά με την προμήθεια πλήρους γάλακτος σε σκόνη στον πληθυσμό της Σοβιετικής Ένωσης (91/459/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2263/91 της Επιτροπής της 26ης Ιουλίου 1991 για τον καθορισμό των λεπτομερειών εφαρμογής του κανονισμού (ΕΟΚ) αριθ. 598/91 του Συμβουλίου για την προμήθεια πλήρους γάλακτος σε σκόνη στον πληθυσμό της Σοβιετικής Ένωσης (1), και ιδίως το άρθρο 3 παράγραφος 2,

Εκτιμώντας:

ότι, σύμφωνα με τον κανονισμό (ΕΟΚ) αριθ. 598/91 του Συμβουλίου της 5ης Μαρτίου 1991 σχετικά με την ανάληψη επείγουσας δράσης για την προμήθεια γεωργικών προϊόντων στον πληθυσμό της Σοβιετικής Ένωσης (2), άνοιξε διαγωνισμός με τον κανονισμό (ΕΟΚ) αριθ. 2263/91 για τον καθορισμό του μέγιστου κόστους της προμήθειας 7 ότι, σύμφωνα με το άρθρο 3 παράγραφος 1 του κανονισμού (ΕΟΚ) αριθ. 2263/91 και λαμβανομένων υπόψη των προσφορών που έχουν ληφθεί, η Επιτροπή καθορίζει ένα μέγιστο ποσό για τα έξοδα της προμήθειας και αποφασίζει να μη δώσει συνέχεια στις προσφορές 7 ότι, εάν ληφθούν υπόψη οι προσφορές που υπέβαλε και ανακοίνωσε ο οργανισμός παρέμβασης, πρέπει να καθορισθεί ένα μέγιστο ποσό για τις προμήθειες πλήρους γάλακτος σε σκόνη υπέρ της Σοβιετικής Ένωσης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Για τους διαγωνισμούς που προκηρύχθηκαν με τον κανονισμό (ΕΟΚ) αριθ. 2263/91, και για τις προσφορές που διαβιβάστηκαν στην Επιτροπή στις 31 Ιουλίου 1991, πριν από τις 12.00 το αργότερο:

- όσον αφορά τις παρτίδες Α έως U που ορίζονται στο παράρτημα ΙΙΙ, σε συσκευασίες 25 χιλιογράμμων καθαρού βάρους, η μέγιστη τιμή για την προμήθεια καθορίζεται σε 2 354 Ecu ανά τόνο,

- όσον αφορά τις παρτίδες ΑΑ έως UU που ορίζεται στο παράρτημα ΙΙΙ σε χαρτοσακούλες με βάση το αλουμίνιο ή σε δοχεία 2 χιλιογράμμων καθαρού βάρους, η μέγιστη τιμή για την προμήθεια καθορίζεται σε 2 640 Ecu ανά τόνο.

2. Σύμφωνα με το άρθρο 2 παράγραφος 1 του κανονισμού (ΕΟΚ) αριθ. 2263/91, οι προσφορές σχετικά με τη δεύτερη υποβολή αιτήσεων μπορούν να υποβληθούν το αργότερο στις 12 Αυγούστου 1991, πριν από τις 12.00.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 6 Αυγούστου 1991. Για την Επιτροπή Ray MAC SHARRY Μέλος της Επιτροπής
ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιουλίου 1991 για την έγκριση δράσεων εκπόνησης πρότυπων σχεδίων καταπολέμησης της λύσσας με σκοπό την εξάλειψη ή την πρόληψή της, που υποβλήθηκε από το Βέλγιο (Τα κείμενα στη γαλλική και ολλανδική γλώσσα είναι τα μόνα αυθεντικά) (91/428/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 89/455/ΕΟΚ του Συμβουλίου της 24ης Ιουλίου 1989 για την έγκριση κοινοτικών δράσεων εκπόνησης πρότυπων σχεδίων καταπολέμησης της λύσσας με σκοπό την εξάλειψη ή την πρόληψή της (1), και ιδίως το άρθρο 4,

Εκτιμώντας:

ότι, σύμφωνα με το άρθρο 1 της απόφασης 89/455/ΕΟΚ, το Βέλγιο θα θεσπίσει ευρείας κλίμακας πρότυπα σχέδια για την εξάλειψη ή πρόληψη της λύσσας των άγριων ζώων της Κοινότητας με χρήση εμβολίων για την από στόματος ανοσοποίηση των αλεπούδων-

ότι το πρότυπο σχέδιο όπως παρουσιάστηκε από το Βέλγιο περιλαμβάνει τις γειτνιάζουσες παραμεθόριες περιοχές της Γαλλίας, του Λουξεμβούργου, της Γερμανίας και των Κάτω Χωρών-

ότι το πρότυπο σχέδιο είναι τμήμα διασυνοριακής συνεργασίας με τη Γαλλία, το Λουξεμβούργο, τη Γερμανία και τις Κάτω Χώρες-

ότι, με την από 26 Μαρτίου 1991 επιστολή, το Βέλγιο κοινοποίησε στην Επιτροπή πρότυπα σχέδια καταπολέμησης της λύσσας με σκοπό την εξάλειψη ή την πρόληψή της-

ότι, μετά από εξέταση, διαπιστώθηκε ότι το πρότυπο σχέδιο είναι σύμφωνο με την απόφαση 89/455/ΕΟΚ- ότι, κατά συνέπεια, πληρούνται οι προϋποθέσεις χρηματοδοτικής συμμετοχής της Κοινότητας-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνονται τα πρότυπα σχέδια για την εξάλειψη και πρόληψη της λύσσας που υποβλήθηκαν από το Βέλγιο.

Άρθρο 2

Το Βέλγιο θα θέσει σε ισχύ, μέχρι την 1η Απριλίου 1991, τους νόμους, τους κανονισμούς και τις διοικητικές διατάξεις εφαρμογής των πρότυπων σχεδίων που αναφέρονται στο άρθρο 1.

Άρθρο 3

Η παρούσα απόφαση απευθύνεται στο Βασίλειο του Βελγίου. Βρυξέλλες, 26 Ιουλίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 223 της 2. 8. 1989, σ. 19.
ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιουλίου 1991 όσον αφορά την εισαγωγή εκ μέρους των κρατών μελών νωπού κρέατος από το Ισραήλ (91/445/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των προβλημάτων κτηνιατρικού ελέγχου κατά την εισαγωγή βοείου, χοιρείου, προβείου και αιγείου είδους νωπών κρεάτων ή προϊόντων με βάση το κρέας προέλευσης τρίτων χωρών (1), όπως τροποποιήθηκε τελευταία από την οδηγία 91/69/ΕΟΚ (2), και ιδίως τα άρθρα 4 και 16,

Εκτιμώντας:

ότι το Ισραήλ αναφέρεται στον κατάλογο των τρίτων χωρών από τις οποίες τα κράτη μέλη επιτρέπουν την εισαγωγή βοοειδών, χοιροειδών και νωπού κρέατος όπως καθορίζεται από την οδηγία 79/542/ΕΟΚ του Συμβουλίου (3), όπως τροποποιήθηκε τελευταία από την απόφαση 90/485/ΕΟΚ της Επιτροπής (4) για τις εισαγωγές νωπών κρεάτων μονόπλων-

ότι εναπόκειται στην Επιτροπή να θεσπίσει όσον αφορά αυτές τις τρίτες χώρες, τις αποφάσεις σχετικά με την υγεία των ζώων και τη δημόσια υγεία-

ότι από την αποστολή που πραγματοποιήθηκε στο Ισραήλ προκύπτει ότι δεν προβλέπονται εξαγωγές νωπών κρεάτων με προέλευση τη χώρα αυτή προς την Κοινότητα-

ότι εναπόκειται συνεπώς στην Επιτροπή να εγκρίνει την κατάλληλη απόφαση-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κράτη μέλη δύνανται να μην επιτρέψουν την εισαγωγή νωπού κρέατος από το Ισραήλ.

Άρθρο 2

Η απόφαση απευθύνεται στα κράτη μέλη. Βρυξέλλες, 26 Ιουλίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 302 της 31. 12. 1972, σ. 28. (2) ΕΕ αριθ. L 46 της 19. 2. 1991, σ. 37. (3) ΕΕ αριθ. L 146 της 14. 6. 1979, σ. 15. (4) ΕΕ αριθ. L 267 της 29. 9. 1990, σ. 46.